Ronaldinho

Ronaldo de Assis Moreira (sündinud 21. märtsil 1980 Pôrto Alegres), tuntud ka kui Ronaldinho või Ronaldinho Gaúcho, on endine Brasiilia jalgpallur. Ta mängis sellistes klubides nagu Grêmio, Paris Saint-Germain, Barcelona, Milan, Flamengo, Atlético Mineiro, Querétaro ja Fluminense. Ronaldinho valiti 2004. ja 2005. aastal FIFA aasta jalgpalluriks ja nimetati 2005. aasta Euroopa aasta jalgpalluriks. Ronaldinho liitus 1987. aastal jalgpalliklubi Grêmio noortemeeskonnaga. Debüüdi esimeeskonnas tegi ta 1998. aastal Copa Libertadorese turniiril. Grêmio koosseisus mängis Ronaldinho kolm aastat, selle aja jooksul tegi ta kaasa 145 kohtumises ja lõi 72 väravat. 2001. aastal liitus ta Prantsusmaa kõrgliiga klubiga Paris Saint-Germain. Üleminekusumma oli 5,1 miljonit eurot. Ronaldinho tegi oma liigadebüüdi 4. augustil 2001, kui ta tuli vahetusest 1:1 viigimängus Auxerre'iga. Debüütvärava lõi ta 13. oktoobril Lyoni vastu penaltist. Ronaldinho siirdus 2003. aastal 30 miljoni euro eest Hispaania kõrgliiga klubisse Barcelona. Ta lõi oma debüütvärava klubi meeskonnas sama aasta 3. septembril Sevilla vastu. Hooaegadel 2004–05 ja 2005–06 aitas ta Barcelona tulla La Liga meistriks. Ronaldinho võitis Kataloonia klubiga 2006. aastal ka UEFA Meistrite Liiga. Kokku mängis ta Barcelona rivistuses viie hooaja peale 207 mängu ja lõi 94 väravat. Pärast 2007–08 hooaega liitus Ronaldinho Itaalia Serie A klubiga AC Milan. Ta lõi oma esimese värava Milani meeskonnas 28. septembril 2008 mängus Internazionalega. Ronaldinho mängis debüüthooajal kõikide sarjade peale 36 mängu ja lõi 10 väravat, järgmisel hooajal 43 mängu ja 15 väravat. 2011. aastal aitas ta Milani tulla Itaalia meistriks. 11. jaanuaril 2011 liitus Ronaldinho ühe aastase lepingu alusel Brasiilia jalgpalliklubiga Flamengo. Alates 2012 hooajast mängis ta teises Brasiilia kõrgliiga klubis Atlético Mineiro. Atléticoga tuli ta 2013. aastal Copa Libertadoresi võitjaks. 2014. aasta septembris sõlmis ta kaheaastase lepingu Mehhiko klubiga Querétaro. Oma teises mängus klubi rivistuses andis ta väravasöödu ja oli täpne penaltil Guadalajara vastu. 2015. aasta juulis naasis ta Brasiiliasse, sõlmides Fluminensega ühe ja pooleaastase lepingu. Brasiilia jalgpallikoondises mängis Ronaldinho kokku 97 mängu ja lõi 33 väravat, mis teeb temast koondise aegade kaheksanda parima väravaküti. Tema debüüt toimus 26. juunil 1999 mängus Lätiga, kohtumine võideti 3:0. Ronaldinho oli 1999. aasta Konföderatsioonide karika parim väravakütt, kui Brasiilia lõpetas turniiri hõbemedaliga. Samal aastal tuli ta koondisega Copa América võitjaks. 2002. aasta jalgpalli maailmameistrivõistlustel moodustas Ronaldinho Rivaldo ja Ronaldoga ründekolmiku. Ta aitas meeskonnal alistada finaalmängus 2:0 Saksamaa. Ronaldinho võitis 2005. aastal Brasiilia jalgpallikoondisega Konföderatsioonide karika. Grêmio Copa Sul: 1999 Campeonato Gaúcho: 1999 Paris Saint-Germain UEFA Intertoto Cup: 2001 Barcelona La Liga: 2004–05, 2005–06 Hispaania superkarikas: 2005, 2006 UEFA Meistrite Liiga: 2005–06 Milan Serie A: 2010–11 Flamengo Campeonato Carioca: 2011 Atlético Mineiro Campeonato Mineiro: 2013 Copa Libertadores: 2013 Recopa Sudamericana: 2014 Brasiilia Jalgpalli maailmameistrivõistlused: 2002 Copa América: 1999 Konföderatsioonide karikas: 2005 Ronaldinho sündis Brasiilias Vila Novas Porto Alegre naabruskonnas. Tema ema Miguelina on endine müüja, kes hiljem õppis meditsiiniõeks, ja isa João oli laevatehase tööline ning kohaliku jalgpalliklubi Cruzeiro mängija, kes suri basseinis ujudes südamerabandusse, kui Ronaldinho oli kaheksa-aastane. Ronaldinho õde Deisi töötab suhtekorraldajana ja vend Roberto on endine jalgpallur. Ronaldinhol on Brasiilia tantsija Janaína Mendesega poeg João (sündinud 25. veebruaril 2005), kes on nimetatud Ronaldinho isa järgi. 2007. aasta jaanuaris sai Ronaldinho Hispaania kodakondsuse. Rob Moore ja Karel Stokkermans. "European Footballer of the Year ("Ballon d'Or")". RSSSF. Vaadatud 21.01.2017. "Ronaldinho: Ex-World Cup winner signs for Queretaro". BBC Sport. 6. september 2014. Vaadatud 12. juulil 2015. "Ronaldinho steals the show in Liga MX debut versus Chivas". ESPN. 22. september 2014. Vaadatud 12. juulil 2015. "Puuduvat tiitlit jahtiv Ronaldinho liitus kodumaa klubiga". Postimees Sport. 12. juuli 2015. Vaadatud 12. juulil 2015.